== Historie ==
[[Fil:Fætter BR mascot.JPG|thumb|BR-Legetøjs maskot: Fætter BR.]]
Begyndelsen til BR-Legetøj var en [[kiosk]] i det nu nedrevne Skomagergade 27 i [[Roskilde]], der blev overtaget af Edith og Børge Rasmussen i 1950. Kiosken solgte aviser, blade og [[papir]]- og festartikler, men det var kun op til [[jul]], at der også var legetøj på hylderne.<ref>[https://www.roskildebib.dk/nyheder/nyheder/et-legetoejseventyr-i-roskilde ''Et legetøjseventyr i Roskilde''] {{Webarchive|url=https://web.archive.org/web/20190101200855/https://www.roskildebib.dk/nyheder/nyheder/et-legetoejseventyr-i-roskilde |date= 1. januar 2019 }} af Mathilde Bøgelund Møller. Roskilde Lokalhistoriske Arkiv, 18. december 2016.</ref> I 1961-1962 var sønnen Henrik Gjørup imidlertid på studietur til [[USA]]. I [[New Jersey]] besøgte han et dengang moderne [[indkøbscenter]], noget der endnu ikke fandtes i Danmark. Her oplevede han [[Detailhandel|detailkæder]] med en betydelig grad af selvbetjening, og hvor kunderne kunne se og røre ved varerne før køb. Hjemme i Danmark enedes han med sin bror Bjarne Gørup og deres far om at lave en dansk detailkæde.<ref>''Top-Toy 50 Anniversary 1963-2013'', s. 4, 8, 16.</ref><ref name="Idemanden">[http://nyheder.tv2.dk/samfund/2018-12-30-idemanden-bag-br-butikkerne-kalder-konkurs-for-tragisk ''Idémanden bag BR-butikkerne kalder konkurs for tragisk''] {{Webarchive|url=https://web.archive.org/web/20190102163020/http://nyheder.tv2.dk/samfund/2018-12-30-idemanden-bag-br-butikkerne-kalder-konkurs-for-tragisk |date= 2. januar 2019 }} af Morten Hansted. tv2.dk, 30. december 2018.</ref>
Historie Foreninger Organisationer